«Սևանի իշխան» ՓԲԸ գլխավոր տնօրեն Է. Գևորգյանը ներկայացրեց ծրագիրը, այնուհետև պատասխանեց մասնակիցների բազմաթիվ հարցերին: Նա նշեց, որ այս գործունեությունը կնպաստի նաև ձկնագողության վերացմանը, քանի որ երբ ձկան քանակը լճում ավելանա, ձկնորսները կարող են թույլտվություն ձեռքբերել, ձուկ որսալ ու հանձնել գործարանին մթերման: Գյուղացիներն էլ հարց բարձրացրին, թե նման բան պլանավորվա՞ծ է արդյոք, քանի որ իրենք պետք է հաստատ իմանան, թե ինչ է իրենց սպասվում ապագայում: Է. Գևորգյանը հավաստիացրեց, որ նման բան նախատեսվում է՝ հույս հայտնելով, որ անգամ արտերկիր մեկնած ձկնորսները կվերադառնան: Այդուհանդերձ տեղաբնակները հայտնեցին իրենց մտավախությունը՝ կապված ապագայում ձկնորսության հնարավորության հետ, քանի որ համոզված են, որ ձկնաբուծությունն ու անարգել ձկնորսությունն անհամատեղելի են: Հարցին, թե ինչ է շահելու համայնքը նախագծի իրականացման արդյունքում, «Սևանի իշխան» ընկերության գլխավոր տնօրենը հավաստացրեց, որ շուրջ 300 աշխատատեղ, վերանորոգված ավտոճանապարհներ, ջրագծի անցկացում: